1.3. การประกอบธุรกิจของแต่ละสายผลิตภัณฑ์

1.3.1. ลักษณะทั่วไปของผลิตภัณฑ์

ด้วยความก้าวหน้าทางเทคโนโลยี
ทำให้บริษัทฯได้มีการปรับปรุงพัฒนาโดยการเพิ่มประสิทธิภาพของผลิตภัณฑ์เพาเวอร์ซัพพลายอย่างสม่ำเสมอและได้นำเสนอผลิตภัณฑ์ที่มีคุณสมบัติทางด้านการประหยัดพลังงานอีกด้วย
โดยปัจจุบันผลิตภัณฑ์ในกลุ่มนี้แบ่งออกได้เป็น 4 กลุ่มดังนี้

[]

[]

[]

[]

ผลิตภัณฑ์ในกลุ่มนี้แบ่งออกได้เป็น 3 กลุ่มดังนี้

[]

  บริษัทฯได้ออกแบบผลิตภัณฑ์เพาเวอร์ซิสเต็มที่มีความหลากหลายและมีการให้บริการทั่วโลกกับบริษัทผู้ประกอบการโทรคมนาคม
  ผู้ผลิตอุปกรณ์ระบบเครือข่ายเน็ตเวิร์ค (Network)
  และผู้ประกอบและติดตั้งระบบสำหรับการใช้งานด้านการเชื่อมต่อแบบไร้สาย (Wireless
  Broadband Access)
  และการเชื่อมต่อแบบใช้สายรวมถึงระบบที่ใช้กับงานทางด้านอินเทอร์เน็ตและอุปกรณ์ศูนย์เก็บข้อมูล
  (Data Centers)
  เนื่องจากผลิตภัณฑ์ที่บริษัทฯออกแบบมีความน่าเชื่อถือและมีคุณสมบัติทางประสิทธิภาพสูง
  เดลต้าจึงเป็นผู้นำทางด้านการออกแบบเพาเวอร์ซิสเต็มที่ใช้ในระบบโทรคมนาคม นอกจากนี้
  บริษัทฯยังได้ออกแบบระบบแหล่งจ่ายไฟสำรองที่ใช้ในอาคาร กลางแจ้งหรือในชั้นวาง (rack)
  เพื่อให้ใช้งานได้หลากหลายมากขึ้น
  และผลิตภัณฑ์ของบริษัทฯได้นำระบบช่วยประหยัดค่าใช้จ่ายทางด้านพลังงาน (OPEX saving
  solution) มาใช้ในระบบไฟกระแสสลับ (AC) ซึ่งมีความซับซ้อน
  และระบบที่ไม่ได้ต่อเข้ากับระบบไฟกระแสสลับ (Off-grid)
  โดยมีการเพิ่มเติมตัวควบคุมจัดการในการนำพลังงานทดแทนเข้ามาใช้เพื่อการจัดการการทำงานให้มีประสิทธิภาพ
  ผลิตภัณฑ์ที่ออกแบบมานี้จะมีการใช้เทคโนโลยีการตรวจสอบการแสดงผลการทำงานในระยะไกลซึ่งช่วยในเรื่องการประหยัดและง่ายต่อการบำรุงรักษา
  โดยปกติเพาเวอร์ซิสเต็มสำหรับงานระบบโทรคมนาคมจะใช้กันอย่างกว้างขวางในระบบเครือข่ายแบบไร้สายและแบบใช้สายเคเบิล
  อุปกรณ์ระบบเครือข่าย (Network) ชุมสายการติดต่ออินเทอร์เน็ตแบบ xDSL terminal
  การติดต่อทางโทรศัพท์ผ่านครือข่ายความเร็วสูง (mobile broadband)
  สถานีรับส่งสัญญาณระบบมือถือ (Cellular sites) และระบบสายส่งข้อมูล
  โดยบริษัทฯได้ออกแบบผลิตภัณฑ์มาเพื่อรองรับมาตรฐานอุตสาหกรรมทางด้านโทรคมนาคมทั้งในระดับประเทศและภูมิภาคโดยขบวนการผลิตจะอยู่ภายใต้มาตรฐานที่ได้รับการรับรองอย่าง
  TL9000 และ ISO14000

  บริษัทฯมีประสบการณ์ในการออกแบบ ผลิตและทำการตลาดทางด้านผลิตภัณฑ์ UPS
  กว่าทศวรรษและมีความมุ่งมั่นจะออกแบบผลิตภัณฑ์ที่มีนวัตกรรมในด้านเทคนิคที่เหนือกว่าและให้พลังงานที่มีประสิทธิภาพสำหรับการใช้งานทั้งการใช้งานในบ้าน
  ที่ทำงานในอุปกรณ์ศูนย์ข้อมูลและในโรงงานอุตสาหกรรม โดยฐานลูกค้าของบริษัทฯจะครอบคลุมถึง

  องค์กรระดับโลกไม่ว่าจะเป็นลูกค้าในธุรกิจเซมิคอนดัคเตอร์ ธุรกิจใยแก้วนำแสง
  (Optoelectronics) ขบวนการแปรรูปอาหาร การเงิน
  ธุรกิจปิโตรเคมีและการสื่อสารโทรคมนาคม ซึ่งผลิตภัณฑ์ UPS
  ที่บริษัทฯออกแบบจะครอบคลุมทุกฟังก์ชั่นการใช้งานของ UPS
  รวมไปถึงระบบการจัดการโดยใช้ซอฟแวร์และการใช้งานที่เฉพาะเจาะจงสำหรับงานอุตสาหกรรมที่มีอยู่ทั่วโลก
  เพื่อตอบสนองความหลากหลายของภาคธุรกิจความต้องการของตลาดและผู้นำทางด้านอุตสาหกรรมนอกจากบริษัทฯจะออกแบบให้ผลิตภัณฑ์มีความน่าเชื่อถือแล้วยังออกแบบให้ตอบสนองตามความต้องการของภาคธุรกิจที่มีเอกลักษณ์เฉพาะตัวและมีความยืดหยุ่นสูงอีกด้วย
  กลุ่มผลิตภัณฑ์ UPS ประกอบด้วย UPS
  แบบระบบไฟหนึ่งเฟสและสามเฟสรวมถึงระบบการใช้งานแบบออนไลน์และไลน์อินเทอร์แอคทีฟ
  (line-interactive) ซึ่งมีอยู่ 4 แบบโดยแบ่งตามความเหมาะสมของการใช้งาน ดังนี้

-   []รุ่น Agilon: สำหรับคอมพิวเตอร์ส่วนบุคคลและอุปกรณ์ต่อพ่วง

-   รุ่น Amplon: สำหรับเซิร์ฟเวอร์และอุปกรณ์ทางด้านเครือข่าย

-   รุ่น Ultron: สำหรับอุปกรณ์ศูนย์ข้อมูลและโรงงานอุตสาหกรรม

-   รุ่น Modulon: สำหรับระบบ UPS ที่ใช้งานแบบโมดูล (Modular UPS)
    โดยจะออกแบบให้มีความยืดหยุ่นและมีการใช้งานได้อย่างต่อเนื่องแม้ว่าจะมีตัวใดตัวหนึ่งเสียก็สามารถที่จะถอดเปลี่ยนได้โดยไม่ต้องหยุดการใช้งาน

บริษัทฯ ได้ตระหนักถึงความสำคัญของการรักษาและการแก้ไขปัญหาสิ่งแวดล้อม ดังนั้น บริษัทฯ
จึงเน้นการลงทุนในส่วนของพลังงานหมุนเวียนหรือพลังงานทดแทนด้วยการออกแบบผลิตภัณฑ์ที่มีนวัตกรรมสูง
เช่น ตัวแปลงกระแสไฟ (Megawatt converter) ที่ใช้ในการแปลงพลังงานลม
พลังงานน้ำและระบบแปลงพลังงานแสงอาทิตย์ บริษัทฯ
มีจุดมุ่งหมายที่จะช่วยพัฒนาพลังงานที่เป็นมิตรกับสิ่งแวดล้อมและและมีส่วนในการเป็นผู้ผลักดันให้เกิดสิ่งแวดล้อมสีเขียวกับโลกของเรา

[]

[]

[]

  []สินค้ากลุ่มนี้ประกอบด้วยอแดปเตอร์สำหรับบรอดแบนด์ (broadband) พริ๊นเตอร์
  เครื่องเล่นเกมส์ อุปกรณ์ในภาคอุตสาหกรรมและเพื่อการบริโภค
  ซึ่งเดลต้านับเป็นหนึ่งในผู้ผลิตรายใหญ่ที่สุดในโลกสำหรับอแดปเตอร์ของ
  คอมพิวเตอร์พกพาและอุปกรณ์ต่อพ่วงอื่นๆ ซึ่งจากการนำระบบวงจรรวมชนิดพิเศษ (ASIC)
  วงจรไฟฟ้าแบบผสม (hybrid circuit) และเทคโนโลยีฟิล์มบางมาใช้
  ทำให้บริษัทฯสามารถออกแบบอแดปเตอร์ให้มีขนาดเล็กลงแต่ยังคงมีประสิทธิภาพสูงและให้กำลังวัตต์ต่อความหนาแน่นสูง

[]

ผลิตภัณฑ์ในกลุ่มนี้แบ่งออกเป็น 2 กลุ่มย่อยดังนี้

อีเอ็มไอ ฟิลเตอร์ (EMI Filter)
เป็นอุปกรณ์อิเล็กทรอนิกส์ที่ช่วยในการลดทอนหรือตัดสัญญาณรบกวนที่เข้าไปในผลิตภัณฑ์ไฟฟ้าและอิเล็กทรอนิกส์ต่างๆ
เพื่อให้สัญญาณที่จะนำไปใช้งานนั้นมีความเรียบและคงที่มากขึ้นซึ่งสามารถนำมาใช้งานกับผลิตภัณฑ์ต่างๆ
ได้หลากหลายโดยบริษัทฯได้ผลิต EMI Filter ที่มีคุณภาพสูงและเชื่อถือได้
เพื่อใช้สำหรับสวิตช์ชิ่งเพาเวอร์ซัพพลาย คอมพิวเตอร์ระบบเครือข่าย เครื่องมือทางการแพทย์
และเครื่องมือต่างๆ โดยมีการออกแบบให้มี

  []ความหลากหลายเพื่อรองรับการใช้งานได้หลายประเภท เช่น ฟิลเตอร์แบบเต้าเสียบ (IEC
  inlet filter) ที่สามารถทนพิกัดกระแสไฟฟ้าได้ถึง 20 แอมแปร์ ฟิลเตอร์แบบตัวถังยึดติด
  (chassis mounting filters) ที่สามารถทนพิกัดกระแสไฟฟ้าได้ถึง 60 แอมแปร์
  และฟิลเตอร์แบบสามเฟส (threephase filters) ที่สามารถทนพิกัดกระแสไฟฟ้าได้ถึง 600
  แอมแปร์ที่ระดับแรงดันไฟฟ้า 520 โวลต์
  ทำให้มีการนำไปใช้ในระบบควบคุมมอเตอร์และเครื่องมือเครื่องจักรกลต่างๆ อย่างแพร่หลาย
  นอกจากนี้ บริษัทฯ
  ได้มีความพร้อมในการออกแบบและผลิตผลิตภัณฑ์ที่สามารถรองรับอุปกรณ์ที่ใช้ในระบบโทรคมนาคมและโครงข่ายสัญญาณความถี่สูงอีกด้วย

  []โซลินอยด์เป็นอุปกรณ์อิเล็กทรอนิกส์ซึ่งส่วนใหญ่จะถูกนำไปใช้ในการควบคุมระบบอัตโนมัติที่ต้องการควบคุมชิ้นส่วนเชิงกลด้วยไฟฟ้า
  เช่น ระบบวาล์วอัตโนมัติ ระบบล็อคอัตโนมัติ เป็นต้น
  การประยุกต์ใช้โซลินอยด์สามารถทำได้อย่างหลากหลายทำให้กลุ่มลูกค้าของผลิตภัณฑ์นี้จึงมีมากตามไปด้วยเช่นกัน
  ปัจจุบันบริษัทฯ มีศักยภาพในการผลิตโซลินอยด์ได้หลากหลายรูปแบบและมีคุณภาพเป็นที่ยอมรับได้แก่
  โซลินอยด์แบบวาล์ว (Solenoid Valves) โซลินอยด์แบบโครงสร้างเปิด (Open Frame
  Solenoids) โซลินอยด์แบบโครงรูปท่อ (Tubular Solenoids) โซลินอยด์แบบแลทช์
  (Latching Solenoids) และโซลินอยด์โครงสร้างแบบแผ่น (Lamination Series
  Solenoids) ซึ่งมีการนำไปใช้งานอย่างกว้างขวางในสินค้าประเภทเครื่องใช้ในครัวเรือน
  อุปกรณ์ยานยนต์ อุปกรณ์เพื่อการบริโภคและงานอุตสาหกรรมต่างๆ

กำลังการผลิตในปี 2555

1. กลุ่มผลิตภัณฑ์ EPSBG (Embeded Power Supply)

  1.1 ผลิตภัณฑ์ดีซี ดีซี คอนเวอร์เตอร์ (DC-DC Converter)

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 6,863 ตารางเมตร

  จำนวนพนักงาน : 326 คน

  สายการผลิต : 13 สาย

  ผลิตจริงเฉลี่ย : คิดเป็นร้อยละ 87 ของกำลังการผลิตเต็มที่

  1.2 ผลิตภัณฑ์เพาเวอร์ซัพพลายสำหรับคอมพิวเตอร์และเซิร์ฟเวอร์

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 7,040 ตารางเมตร

  จำนวนพนักงาน : 590 คน

  สายการผลิต : 10 สาย

  ผลิตจริงเฉลี่ย : คิดเป็นร้อยละ 90 ของกำลังการผลิตเต็มที่

  1.3 ผลิตภัณฑ์ DES

  โรงงานในประเทศไทย

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 1,500 ตารางเมตร

จำนวนพนักงาน : 1,310 คน

  สายการผลิต : 27 สาย

  ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

โรงงานในสโลวาเกีย

  สถานที่ตั้ง : Dubnica nad Vahom, Slovakia

  พื้นที่การผลิต : 5,900 ตารางเมตร

จำนวนพนักงาน : 358 คน

  สายการผลิต : 3 สาย

  ผลิตจริงเฉลี่ย : คิดเป็นร้อยละ 65 ของกำลังการผลิตเต็มที่

  1.4 ผลิตภัณฑ์ Automotive

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 5,800 ตารางเมตร

จำนวนพนักงาน : 188 คน

  สายการผลิต : 6 สาย

  ผลิตจริงเฉลี่ย : คิดเป็นร้อยละ 60 ของกำลังการผลิตเต็มที่

2. กลุ่มผลิตภัณฑ์ PSBG (Power System)

  โรงงานในประเทศไทย

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 1,284 ตารางเมตร

จำนวนพนักงาน : 162 คน

  สายการผลิต : สำหรับระบบโทรคมนาคม 15 สาย

  สำหรับอุปกรณ์พลังงานแสงอาทิตย์ (Solar Power) 1 สาย

  ผลิตจริงเฉลี่ย : คิดเป็นร้อยละ 75 ของกำลังการผลิตเต็มที่

  โรงงานในอินเดีย

  สถานที่ตั้ง : Plot No 38,  Phase 1, Sector 5, Integrated Industrial
  Estate, Pantnagar (Rudrapur), Udhamsingh Nagar, Uttarakhand India

  พื้นที่การผลิต : 13,500 ตารางเมตร

จำนวนพนักงาน : 200 คน

  สายการผลิต : สำหรับระบบโทรคมนาคม 8 สายและเครื่องสำรองไฟฟ้า (UPS) 1 สาย

  ผลิตจริงเฉลี่ย : คิดเป็นร้อยละ 60 ของกำลังการผลิตเต็มที่

  โรงงานในสโลวาเกีย

  สถานที่ตั้ง : Dubnica nad Vahom, Slovakia

  พื้นที่การผลิต : 3,200 ตารางเมตร

จำนวนพนักงาน : 424 คน

  สายการผลิต : สำหรับระบบโทรคมนาคม 8 สายและเครื่องสำรองไฟฟ้า (UPS) 3 สาย

  ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

3. กลุ่มผลิตภัณฑ์ MPBG (Mobile power)

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 6,150 ตารางเมตร

  จำนวนพนักงาน : 940 คน

  สายการผลิต : 8 สาย

  ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

4. กลุ่มผลิตภัณฑ์ FMBG (Fan & Thermal Management)

  สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

  พื้นที่การผลิต : 16,700 ตารางเมตร

  จำนวนพนักงาน : 1,566 คน

  สายการผลิต : 28 สาย

  ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

5. กลุ่มผลิตภัณฑ์ CPBG (ชิ้นส่วนอิเล็กทรอนิกส์)

5.1 ผลิตภัณฑ์อีเอ็มไอฟิลเตอร์ (EMI Filter)

  สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

  พื้นที่การผลิต : 5,400 ตารางเมตร

  จำนวนพนักงาน : 825 คน

  สายการผลิต : 29 สาย

  ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

5.2 ผลิตภัณฑ์โซลินอยด์ (Solenoid)

  สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

  พื้นที่การผลิต : 5,100 ตารางเมตร

  จำนวนพนักงาน : 352 คน

  สายการผลิต : 32 สาย

  ผลิตจริงเฉลี่ย : คิดเป็นร้อยละ 65 ของกำลังการผลิตเต็มที่

การส่งเสริมการลงทุน

บริษัทฯได้รับสิทธิพิเศษทางด้านภาษีอากรจากคณะกรรมการส่งเสริมการลงทุนภายใต้เงื่อนไขต่างๆ
ที่กำหนดไว้ บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

+------------------+----+-----+-----+-----+----+-----+--------+----+
| รายละเอียด        |    |     |     |     |    |     |        |    |
+------------------+----+-----+-----+-----+----+-----+--------+----+
| 1. บัตรส่งเสริมเลขที่ | 14 | 157 | 171 | 154 | 14 | 211 | 2061(1 | 20 |
|                  | 04 | 1(2 | 0(2 | 1(2 | 94 | 3(2 | )/2553 | 62 |
|                  | (1 | )/2 | )/2 | )/2 | (2 | )/2 |        | (1 |
|                  | )/ | 549 | 549 | 552 | )/ | 553 |        | )/ |
|                  | 25 |     |     |     | 25 |     |        | 25 |
|                  | 44 |     |     |     | 52 |     |        | 53 |
+------------------+----+-----+-----+-----+----+-----+--------+----+
| 2.               | ผ  | ผล  | ผ   | ผล  | ผ  | ผล  | ผลิตอุปก | ผ  |
| เพื่อส่งเส          | ลิต | ิตจอ | ลิตอ | ิตอุป | ลิต | ิตอุป | รณ์โทรค | ลิต |
| ริมการลงทุนในกิจการ | DC | ภาพ | ุปกร | กรณ์ | DC | กรณ์ | มนาคมแ | อุป |
|                  | F  | แสด | ณ์แป |     | F  | แ   | ละชิ้นส่ว | กร |
|                  | AN | งผล | ลงไ | ลดส | AN | สดง | นอีเลคโ | ณ์โ |
|                  |    | แ   | ฟฟ้า | ัญญา |    | ภาพ | ทรนิคส์ส | ทร |
|                  |    | ละเ | และ | ณรบ |    |     | ำหรับยา | คม |
|                  |    | ครื่อ | ลดส | กวน |    |     | นพาหนะ | นา |
|                  |    | งรับ | ัญญา |     |    |     |        | คม |
|                  |    | โทร | ณรบ |     |    |     |        |    |
|                  |    | ทัศน์ | กวน |     |    |     |        |    |
+------------------+----+-----+-----+-----+----+-----+--------+----+
| 3.               |    |     |     |     |    |     |        |    |
| สิทธ              |    |     |     |     |    |     |        |    |
| ิประโยชน์สำคัญที่ได้รับ |    |     |     |     |    |     |        |    |
+------------------+----+-----+-----+-----+----+-----+--------+----+
|   3.1            | 7  | 5 ปี | 5 ปี | 7 ปี | 7  | 5 ปี | 8 ปี    | 8  |
|   ไ              | ปี  |     |     |     | ปี  |     |        | ปี  |
| ด้รับยกเว้นภาษีเงินได |    |     |     |     |    |     |        |    |
| ้นิติบุคคลสำหรับกำไรส |    |     |     |     |    |     |        |    |
| ุทธิที่ได้จากการประกอ |    |     |     |     |    |     |        |    |
| บกิจการที่ได้รับการส่ง |    |     |     |     |    |     |        |    |
| เสริมและได้รับยกเว้น |    |     |     |     |    |     |        |    |
| ไม่ต้องนำเงินปันผลจา |    |     |     |     |    |     |        |    |
| กกิจการที่ได้รับการส่ง |    |     |     |     |    |     |        |    |
| เสริมซึ่งได้รับยกเว้นภ |    |     |     |     |    |     |        |    |
| าษีเงินได้นิติบุคคลไปร |    |     |     |     |    |     |        |    |
| วมคำนวณเพื่อเสียภาษี |    |     |     |     |    |     |        |    |
+------------------+----+-----+-----+-----+----+-----+--------+----+
|   3.2            | ได | ไ   | ไ   | ไ   | ได | ไ   | ได้รับ   | ได |
|   ได้รับยกเ        | ้รับ | ด้รับ | ด้รับ | ด้รับ | ้รับ | ด้รับ |        | ้รับ |
| ว้นอากรขาเข้าสำหรับ |    |     |     |     |    |     |        |    |
| เครื่องจักรตามที่คณะก |    |     |     |     |    |     |        |    |
| รรมการพิจารณาอนุมัติ |    |     |     |     |    |     |        |    |
+------------------+----+-----+-----+-----+----+-----+--------+----+
|   3.3            | ได | ไม่ไ | ไม่ไ | ไ   | ได | ไม่ไ | ไม่ได้รับ | ได |
|   ได้รับ           | ้รับ | ด้รับ | ด้รับ | ด้รับ | ้รับ | ด้รับ |        | ้รับ |
| ยกเว้นอากรขาเข้าสำ |    |     |     |     |    |     |        |    |
| หรับวัตถุดิบและวัสดุจำ |    |     |     |     |    |     |        |    |
| เป็นที่ต้องนำเข้าจากต |    |     |     |     |    |     |        |    |
| ่างประเทศเพื่อใช้ในก |    |     |     |     |    |     |        |    |
| ารผลิตเพื่อการส่งออก |    |     |     |     |    |     |        |    |
+------------------+----+-----+-----+-----+----+-----+--------+----+
|   3.4            | ไม | ไม่ไ | ไม่ไ | ไม่ไ | ไม | ไม่ไ | ไม่ได้รับ | ไม |
|   ได้รับอนุญาตให้หักเ | ่ได | ด้รับ | ด้รับ | ด้รับ | ่ได | ด้รับ |        | ่ได |
| งินได้พึงประเมินเป็นจ | ้รับ |     |     |     | ้รับ |     |        | ้รับ |
| ำนวนเท่ากับร้อยละห้า |    |     |     |     |    |     |        |    |
| ของรายได้ที่เพิ่มขึ้นจา |    |     |     |     |    |     |        |    |
| กปีก่อนจากการส่งออก |    |     |     |     |    |     |        |    |
|   เป็นระยะเวลา 10 |    |     |     |     |    |     |        |    |
|   ปี ทั้งนี้          |    |     |     |     |    |     |        |    |
|   รายได้จา        |    |     |     |     |    |     |        |    |
| กการส่งออกของปีนั้นๆ |    |     |     |     |    |     |        |    |
|   จ              |    |     |     |     |    |     |        |    |
| ะต้องไม่ต่ำกว่ารายได้ |    |     |     |     |    |     |        |    |
|   จากการส่งอ      |    |     |     |     |    |     |        |    |
| อกเฉลี่ยสามปีย้อนหลัง |    |     |     |     |    |     |        |    |
|   ยกเว้นสองปีแรก   |    |     |     |     |    |     |        |    |
+------------------+----+-----+-----+-----+----+-----+--------+----+
| 4.               | 2  | อยู่ร | 27  | 4   | ย  | ย   | ยังไม่ไ  | ย  |
| ว                | มิถ | ะหว | มกร | มกร | ังไ | ังไม | ด้ขอเปิด | ังไ |
| ันที่เริ่มใช้บัตรส่งเสริม | ุนา | ่างก | าคม | าคม | ม่ไ | ่ได้ข | ดำ     | ม่ไ |
|                  | ยน | ารข | 2   | 2   | ด้ข | อเป | เนินการ | ด้ข |
|                  | 25 | อยก | 552 | 553 | อเ | ิดดำ |        | อเ |
|                  | 49 | เลิก |     |     | ปิด | เนิน |        | ปิด |
|                  |    | บัตร |     |     | ดำ | การ |        | ดำ |
|                  |    | ส่งเ |     |     | เน |     |        | เน |
|                  |    | สริม |     |     | ินก |     |        | ินก |
|                  |    |     |     |     | าร |     |        | าร |
+------------------+----+-----+-----+-----+----+-----+--------+----+

รายได้ของบริษัทฯสำหรับปีจำแนกตามกิจการที่ได้รับการส่งเสริมการลงทุนและไม่ได้รับการส่งเสริมการลงทุนสามารถสรุปได้ดังนี้

+------------------+--------+-------+--------+--------+------+-------+
| (หน่วย: ล้านบาท)   |        |       |        |        |      |       |
+------------------+--------+-------+--------+--------+------+-------+
|                  | ก      |       | กิจก    |        | รวม  |       |
|                  | ิจการที่ไ |       | ารที่ไม่ไ |        |      |       |
|                  | ด้รับการ |       | ด้รับการ |        |      |       |
|                  | ส่งเสริม |       | ส่งเสริม |        |      |       |
+------------------+--------+-------+--------+--------+------+-------+
|                  | 2555   | 2554  | 2555   | 2554   | 2555 | 2554  |
+------------------+--------+-------+--------+--------+------+-------+
| งบ               |        |       |        |        |      |       |
| การเงินเฉพาะกิจการ |        |       |        |        |      |       |
+------------------+--------+-------+--------+--------+------+-------+
| รายได้จากการขาย   |        |       |        |        |      |       |
+------------------+--------+-------+--------+--------+------+-------+
|   รายได้จ         | 647    | 596   | -      | -      | 647  | 596   |
| ากการขายในประเทศ |        |       |        |        |      |       |
+------------------+--------+-------+--------+--------+------+-------+
|                  | 26,946 | 2     | 97     | 109    | 27   | 2     |
| รายได้จากการส่งออก |        | 5,591 |        |        | ,043 | 5,700 |
+------------------+--------+-------+--------+--------+------+-------+
| รวม              | 27,593 | 2     | 97     | 109    | 27   | 2     |
|                  |        | 6,187 |        |        | ,690 | 6,296 |
+------------------+--------+-------+--------+--------+------+-------+

สิทธิพิเศษทางภาษีที่มีสาระสำคัญที่บริษัทย่อยได้รับ มีดังนี้

- บริษัท เดลต้า กรีน อินดัสเตรียล (ประเทศไทย) จำกัด
ได้รับสิทธิพิเศษทางภาษีจากคณะกรรมการส่งเสริมการลงทุนสำหรับผลิต Inverter
ตามบัตรส่งเสริมการลงทุนเลขที่ 1813(2)/2554 ลงวันที่ 10 พฤษภาคม 2554 และ
สำหรับผลิตหลอดไฟฟ้า โคมไฟฟ้า และ อุปกรณ์แสดงภาพ ตามบัตรส่งเสริมการลงทุนเลขที่
1814(2)/2554 ลงวันที่ 24 พฤษภาคม 2554 ภายใต้เงื่อนไขที่กำหนดบางประการ
สิทธิพิเศษดังกล่าวได้แก่

1)  ได้รับยกเว้นภาษีเงินได้นิติบุคคลสำหรับกำไรที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100
    ของเงินลงทุนไม่รวมค่าที่ดินและทุนหมุนเวียนเป็นระยะเวลาเจ็ดปีนับแต่วันที่เริ่มมีรายได้จากการประกอบกิจการนั้น

2)  ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

3)  ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออก

  ปัจจุบันบริษัทย่อยแห่งนี้อยู่ในระหว่างการขอเปิดดำเนินการเพื่อใช้สิทธิตามบัตรส่งเสริมการลงทุนดังกล่าว

-   Delta Electronics (Slovakia) s.r.o.
    ได้รับสิทธิพิเศษทางภาษีจากรัฐบาลของประเทศสโลวาเกียเมื่อวันที่ 22 ธันวาคม 2549
    สำหรับผลิตสินค้าประเภท Power supply และ Solar inverter
    ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลเป็นจำนวนเงินรวมทั้งสิ้นประมาณ
    6.2 ล้านยูโรเป็นระยะเวลา 10 ปีนับตั้งแต่ปี 2553 ซึ่งเป็นปีที่เริ่มประกอบกิจการนั้น

-   Delta Power Solutions (India) Private Limited
    ได้รับสิทธิพิเศษทางภาษีจากรัฐบาลของประเทศอินเดียเมื่อวันที่ 1 เมษายน 2551
    สำหรับผลิตสินค้าประเภท Telecom Power Systems และ Un-interrupted Power
    Solutions ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรที่ได้จากการประกอบกิจการที่ได้รับการส่งเสริมเป็นระยะเวลาห้าปีนับแต่วันที่เริ่มมีรายได้จากการประกอบกิจการนั้นและได้รับลดหย่อนภาษีเงินได้นิติบุคคลสำหรับกิจการที่ได้รับการส่งเสริมในอัตราร้อยละ
    30 ของอัตราปกติ มีกำหนดห้าปีนับจากวันที่พ้นกำหนดได้รับยกเว้นภาษี

1.3.2. การตลาดและภาวะการแข่งขัน

1.3.2.1. แนวโน้มภาวะอุตสาหกรรมในปี 2556

จากรายงาน Global Economic Outlook ที่จัดทำโดยองค์การสหประชาชาติเมื่อเดือนธันวาคม
2555 ได้ระบุว่าตลอดระยะเวลาสี่ปีหลังจากเกิดวิกฤตทางการเงินของโลก ประเทศต่างๆ
ได้หาทางแก้ไขปัญหาทางเศรษฐกิจมาโดยตลอด
แต่ยังไม่ประสบผลสำเร็จมากนักและจะเห็นได้ว่าอัตราการเติบโตทางเศรษฐกิจทั่วโลกในปี 2555
ยังคงชะลอตัวอย่างต่อเนื่อง ซึ่งตามการคาดการณ์ขององค์การสหประชาชาติ ในปี 2556
เศรษฐกิจของหลายๆ ประเทศจะยังคงเติบโตต่ำกว่าศักยภาพที่แท้จริง
ความอ่อนแอทางเศรษฐกิจของประเทศที่พัฒนาแล้วยังคงเป็นสาเหตุหลักของความอ่อนแอทางเศรษฐกิจ
ประเทศยุโรปหลายๆ
ประเทศได้เข้าสู่ภาวะเศรษฐกิจถดถอยรวมทั้งเศรษฐกิจของสหรัฐอเมริกาเองที่ในปี 2555 และปี
2556 ยังคงอยู่ในภาวะซบเซา นอกจากนี้เศรษฐกิจของประเทศในเอเชียในช่วงปี 2555
ก็อ่อนแอเนื่องจากอัตราการเติบโตทางเศรษฐกิจของจีนและอินเดียลดลง

แม้ว่าเศรษฐกิจทั่วโลกไม่สดใสเท่าที่ควร แต่จากการวิจัยของ IMS Research
ได้ประมาณการว่าในปี 2555 ตลาดโลกสำหรับผลิตภัณฑ์เพาเวอร์ซัพพลายจะเติบโตในอัตราร้อยละ
9.3 โดยมีรายได้สูงเกือบ 23,000 ล้านเหรียญสหรัฐ
และได้คาดการณ์ในเชิงบวกสำหรับการเติบโตในปี 2556
รวมทั้งคาดว่าอัตราเติบโตจะเพิ่มขึ้นทุกปีจนถึงปี 2559 นอกจากนี้
ยังพบว่าตลาดที่เติบโตเร็วที่สุดสำหรับผลิตภัณฑ์เพาเวอร์ซัพพลายตลอดปีหน้านั้น
ได้แก่ตลาดผลิตภัณฑ์ให้แสงสว่าง
คอมพิวเตอร์แบบแทบเล็ตและอุปกรณ์เก็บข้อมูลสำหรับเครื่องเซิร์ฟเวอร์
โดยแนวโน้มด้านเทคโนโลยีใหม่ๆ
ที่เปลี่ยนจากคอมพิวเตอร์ส่วนบุคคลไปเป็นคอมพิวเตอร์แบบแทบเล็ต ความนิยมใช้หลอดไฟ LED
อย่างแพร่หลายและเทคโนโลยีการเก็บข้อมูลที่เรียกว่า cloud storage
ถือเป็นปัจจัยหลักที่ทำให้ผลิตภัณฑ์เพาเวอร์ซัพพลายเติบโต
ส่วนตลาดผลิตภัณฑ์เพาเวอร์ซัพพลายแบบดั้งเดิมที่ใช้สำหรับอุปกรณ์อัตโนมัติในภาคอุตสาหกรรมและอุปกรณ์การแพทย์นั้นคาดว่าจะยังคงเติบโตอย่างมีเสถียรภาพในปี
2556

ตามการวิจัยของ IMS Research กลุ่มเดลต้ายังคงรักษาความเป็นผู้นำตลาดในปี 2554
และปัจจุบันได้มีคู่แข่งรายใหญ่ใหม่ๆ เข้ามาในตลาดเพิ่มขึ้น ซึ่งได้แก่ GE Energy
ที่ได้ก้าวขึ้นเป็นผู้ผลิตผลิตภัณฑ์เพาเวอร์ซัพพลายรายใหญ่ที่สุดหนึ่งในสิบของโลกจากการซื้อกิจการ
Lineage Power และรายใหญ่อีกรายได้แก่ ZTE
ซึ่งเป็นหนึ่งในผู้จำหน่ายผลิตภัณฑ์ประเภทนี้ที่ใหญ่ที่สุดอันดับต้นๆ ของจีน อย่างไรก็ตาม
บริษัทฯคาดว่าในปี 2556 ผู้ผลิตในเอเชียจะมีจำนวนเพิ่มมากขึ้นอย่างต่อเนื่อง
เนื่องจากตลาดผลิตภัณฑ์เพาเวอร์ซัพพลายในจีนจะเติบโตแซงหน้าตลาดในทวีปอเมริกาเหนือและจะกลายเป็นตลาดผลิตภัณฑ์เพาเวอร์ซัพพลายที่ใหญ่ที่สุดของโลกภายในไม่กี่ปีนี้
นอกจากนั้น ยังมีเหตุการณ์สำคัญในอุตสาหกรรมผลิตภัณฑ์เพาเวอร์ซัพพลายได้แก่การที่Emerson
ซึ่งเป็นผู้ผลิตผลิตภัณฑ์เพาเวอร์ซัพพลายรายใหญ่ที่สุดอันดับสองของโลกได้เปิดเผยในการแถลงงบการเงินในไตรมาสที่สี่ของปี
2555 ว่าผู้บริหารของ Emerson
ได้เสนอขายธุรกิจผลิตระบบคอมพิวเตอร์และระบบจ่ายไฟแบบฝังตัว ทั้งนี้
ผู้เชี่ยวชาญระบุว่าเนื่องจาก Emerson มีรายได้และกำไรจากธุรกิจผลิตภัณฑ์เพาเวอร์ซัพพลายลดลง
จึงต้องตัดสินใจขายธุรกิจนี้ออกไป

ส่วนตลาดด้านอุปกรณ์พลังงานแสงอาทิตย์ IHS Inc คาดว่าตลาดดังกล่าวจะเติบโตจาก 31.8
กิกะวัตต์ในปี 2555 เป็น 35 กิกะวัตต์ในปี 2556
โดยจะมีทวีปอเมริกาเหนือและเอเชียเป็นตลาดสำคัญที่มีการเติบโตสูง ส่วนประเทศในกลุ่ม EMEA
(ยุโรปตะวันออกกลางและแอฟริกา) คาดว่าจะมีการเติบโตลดลงในปี 2556
เนื่องจากการลดลงของอัตราการรับซื้อไฟฟ้าจากพลังงานหมุนเวียนของรัฐและความไม่แน่นอนทางเศรษฐกิจในเยอรมันและอิตาลีซึ่งเป็นตลาดที่ใหญ่ที่สุดของกลุ่มประเทศดังกล่าว

1.3.2.2. ทิศทางการดำเนินธุรกิจในปี 2556

ภาพรวมการดำเนินงานในปี 2555

ในปี 2555 บริษัทฯ มีประสิทธิภาพการผลิตดีขึ้นมากเมื่อเทียบกับปี 2554
ทั้งการผลิตของโรงงานที่นิคมอุตสาหกรรมบางปูและที่นิคมอุตสาหกรรมเวลโกร์
โดยมีเหตุสำคัญจากการปรับปรุงโรงงานผลิตในประเทศไทยอย่างต่อเนื่องด้วยแผนงานการปรับปรุงกว่า
60 โครงการ และเพื่อหลีกเลี่ยงผลกระทบจากการปรับค่าแรงขั้นต่ำในประเทศไทย
บริษัทฯได้ปรับเป้าหมายด้านความสามารถในการผลิตเชิงรุก
ด้วยการนำเครื่องจักรมาใช้แทนแรงงานให้มากขึ้นพร้อมทั้งยกระดับทักษะของพนักงานให้สามารถทำงานในหลากหลายหน้าที่
สำหรับแนวทางในการดำเนินธุรกิจนั้น
บริษัทฯได้มุ่งเน้นไปที่ธุรกิจที่มีอัตรากำไรที่สูงขึ้นรวมถึงการขายผลิตภัณฑ์ทั้งระบบ
โดยทำการกระตุ้นการขาย ค้นคว้าวิจัยผลิตภัณฑ์ใหม่ๆ
และเพิ่มประสิทธิภาพการผลิตในโรงงานแห่งอื่นด้วย

สำหรับปี 2556 บริษัทฯ ยังคงมีนโยบายมุ่งเน้นการปรับปรุงด้านประสิทธิภาพในการผลิต คุณภาพ
ความรับผิดชอบต่อสังคมและการประหยัดพลังงาน โดยมีกิจกรรมหลักที่เกี่ยวข้องคือ 1)
การยกระดับเทคโนโลยีของผลิตภัณฑ์ ได้แก่ การแลกเปลี่ยน
การเรียนรู้และการนำวิธีปฏิบัติและเทคโนโลยีที่ดีที่สุดไปใช้กับคู่ค้าทั่วโลก 2)
นโยบายข้อบกพร่องเป็นศูนย์หรือ “Zero Defect”
ซึ่งเป็นโครงการที่สามารถพัฒนาให้เข้าถึงเป้าหมายได้พร้อมกันหลายด้าน ได้แก่
การสร้างความพึงพอใจของลูกค้าการปรับปรุงทักษะของพนักงานให้สูงขึ้น
การพัฒนาการผลิตเพื่อความเป็นเลิศ (หรือโครงการ MFx)
และการพัฒนาการออกแบบเพื่อความเป็นเลิศ (หรือโครงการ DFx)
รวมทั้งนโยบายความรับผิดชอบต่อสังคม ซึ่งเป็นชุดกิจกรรมที่ส่งเสริมให้พนักงานรักประเทศชาติ
รักสังคม รักบริษัท รักครอบครัว และรักตัวเอง 4) โครงการลดการใช้พลังงาน
โดยมีเป้าหมายลดการใช้ไฟฟ้า (กิโลวัตต์-ชั่วโมงต่อรอบ (kWh/rev)) ลงร้อยละ 13 ต่อปี เช่น
การลดการใช้พลังงานในระบบควบคุมการจ่ายลมในระบบปรับอากาศ (AHU)
ในระบบการทดสอบความทนทานต่อการเปลี่ยนแปลงอุณหภูมิของผลิตภัณฑ์ (Burn-in)
และในระบบแสงสว่าง

[]

บริษัท เดลต้า กรีน อินดัสเตรียล (ประเทศไทย) จำกัด

นับแต่ก่อตั้งบริษัท เดลต้า กรีน อินดัสเตรียล (ประเทศไทย) จำกัด (DGiT)
ซึ่งเป็นบริษัทย่อยในประเทศไทยในปี 2553 DGiT
ได้มุ่งมั่นในการดำเนินธุรกิจด้านระบบหรือโซลูชั่นที่เพิ่มประสิทธิภาพการใช้พลังงานเพื่อให้บริการแก่ลูกค้าทั้งในประเทศและภูมิภาคเอเชียตะวันออกเฉียงใต้
DGiT ได้นำเสนอสินค้าที่ครอบคลุมผลิตภัณฑ์ทุกประเภทของเดลต้า
รวมทั้งการให้บริการและงานระบบที่มีคุณภาพในระดับสากลเพื่อให้บริการแบบครบวงจรแก่ลูกค้าในประเทศและภูมิภาค
โดยผลิตภัณฑ์และบริการต่างๆ เหล่านี้ได้รวมถึงอุปกรณ์ระบบพลังงานแสงอาทิตย์ โคมไฟถนนแบบ
LED และการบริการให้คำปรึกษาในการอนุรักษ์พลังงานด้วย

DGiT
จะได้รับประโยชน์จากนโยบายของรัฐบาลกลุ่มประเทศอาเซียนที่ให้สิทธิประโยชน์และการรับซื้อไฟฟ้าพลังงานหมุนเวียน
(FiT)
เนื่องจากต้องการส่งเสริมการอนุรักษ์พลังงานและส่งเสริมการสร้างอาคารสีเขียวและโรงงานประหยัดพลังงานตามมาตรฐาน
LEED/ISO15000 ในภูมิภาคเอเชียตะวันออกเฉียงใต้
ซึ่งสิ่งเหล่านี้จะช่วยสร้างอุปสงค์สำหรับผลิตภัณฑ์ประหยัดพลังงานในระบบไฟฟ้ากระแสสลับแรงดันสูง
(HVAC) หลอดไฟ LED ระบบแผงหลังคาพลังงานแสงอาทิตย์
รวมทั้งระบบอัตโนมัติที่ใช้ภายในอาคาร DGiT
จึงเล็งเห็นว่ากลุ่มผลิตภัณฑ์ของบริษัทฯมีความสอดคล้องกับนโยบายเหล่านี้ และคาดว่าในปี 2556
แนวโน้มดังกล่าวในประเทศไทยอาจเติบโตเกินความคาดหมาย และปัจจุบัน DGiT
ได้ให้บริการติดตั้งผลิตภัณฑ์ข้างต้นในหลายๆ โครงการแล้ว เช่น
โครงการในประเทศมาเลเซียและออสเตรเลีย

[]

ทวีปอเมริกาเหนือ

ธุรกิจเพาเวอร์ซิสเต็มสำหรับงานระบบโทรคมนาคม (Telecom Power Systems)
ในภูมิภาคอเมริกาเหนือเติบโตอย่างมากในปี 2555 โดยประเภทของผลิตภัณฑ์หลักๆ
ได้ครอบคลุมถึงระบบเพาเวอร์ซิสเต็มและอุปกรณ์ติดตั้งภายนอกอาคาร
โดยมีกลยุทธ์หลักในการขยายตลาดด้วยการสร้างแบรนด์ “Delta”
และมีการให้บริการงานระบบแบบการจ้างเหมาแบบเบ็ดเสร็จ (Turnkey)

สำหรับแนวโน้มของธุรกิจในปี 2556 การลงทุนด้านโทรคมนาคมแบบผ่านสายนั้นจะลดลงเล็กน้อย
เนื่องจากมีการลงทุนแบบระบบไร้สาย/ระบบเคลื่อนที่เพิ่มขึ้นพร้อมๆ
กับที่การลงทุนในระบบสื่อสารแบบ LTE (Long Term Evolution
เป็นเทคโนโลยีที่สามารถรองรับการรับส่งข้อมูลของโทรศัพท์มือถือให้มีขีดความสามารถที่ระดับความเร็วสูง)
ได้เพิ่มขึ้นอย่างต่อเนื่องเพื่อลดความแออัดของแบนด์วิดธ์ (Bandwidth) นอกจากนี้
ระบบเสาโทรคมนาคมยังช่วยผลักดันให้เกิดการลงทุนได้บ้าง โอกาสทางธุรกิจใหม่ๆ
จะปรากฏขึ้นจากการที่เริ่มมีการนำเครือข่ายสัญญาณขนาดเล็กสำหรับระบบโทรคมนาคมทั้งแบบ
Micro cell และ Small Cell มาใช้

[]นวโน้มการขยายธุรกิจในปีหน้า อาจจำเป็นต้องทำงานร่วมกับผู้นำผลิตภัณฑ์ด้านพลังงานในตลาด
OEM ของสหรัฐอเมริกาสำหรับการสร้างตลาดผลิตภัณฑ์ตามแบบเฉพาะของลูกค้า
ผลิตภัณฑ์ตู้ควบคุมและจ่ายไฟฟ้า (cabinet) และผลิตภัณฑ์เซลล์เชื้อเพลิง (Fuel Cell)
นอกจากนี้
เนื่องจากความต้องการในขนาดกำลังไฟของเพาเวอร์ซิสเต็มสำหรับระบบโทรคมนาคมได้ลดลง
ทำให้ผลิตภัณฑ์มีราคาลดลงด้วย
จึงทำให้ช่องทางการจำหน่ายสินค้าจำเป็นต้องเปลี่ยนกลุ่มลูกค้าเป้าหมายจากกลุ่มผู้ประกอบการโทรคมนาคมไปสู่ธุรกิจ
OEM แทนและปัจจัยสำคัญที่ผลักดันให้มีการเจริญเติบโตด้านรายได้ที่สำคัญ ได้แก่
การให้ความสำคัญกับสินค้าที่มีราคาสูง

เช่น อุปกรณ์การติดตั้งระบบภายนอกอาคาร การขยายสายผลิตภัณฑ์
รวมถึงการหารายได้จากบริการต่างๆ เพิ่ม โดยสรุปแล้ว
แผนงานสร้างความเจริญเติบโตของทีมงานในทวีปอเมริกาเหนือจะมุ่งเน้นไปที่กลุ่มลูกค้ายุทธศาสตร์ร่วมกับการพัฒนาธุรกิจแบบเทริน์คีย์
(Turnkey) เป็นหลัก

ทวีปอเมริกาใต้

  []ริษัท เดลต้า กรีนเทค (บราซิล) เอส.เอ. (DGB)
  มีการเติบโตทางธุรกิจอย่างแข็งแกร่งในปี 2554 ซึ่งส่งผลให้ปัจจุบันบริษัทฯ
  กลายเป็นผู้นำธุรกิจด้านเพาเวอร์ซิสเต็มสำหรับระบบโทรคมนาคมในประเทศบราซิลและยังคงรักษาความเป็นผู้นำต่อไปในปี
  2555 แม้ว่ามีรายได้จากตลาดภายในประเทศลดลงซึ่งสาเหตุหลักมาจากการที่ Oi Telecom
  และผู้ประกอบการโทรคมนาคมในบราซิลรายอื่นได้จำกัดการลงทุนในโครงสร้างพื้นฐาน
  ส่วนอาร์เจนตินาซึ่งเป็นประเทศที่มีขนาดเศรษฐกิจใหญ่เป็นอันดับสองของอเมริกาใต้ก็จำกัดการนำเข้าสินค้าอย่างเข้มงวดจนกระทั่งไตรมาส
  3 ของปี 2555 และเพิ่งเริ่มกลับคืนสู่สภาวะปกติในไตรมาส 4 ของปี 2555

อย่างไรก็ตาม ท่ามกลางสภาพแวดล้อมที่มีข้อจำกัดมาก DGB
ยังสามารถเข้าทำสัญญาจำหน่ายสินค้าให้กับผู้ประกอบการโทรคมนาคมหลักหลายรายของบราซิลได้
และยังสามารถขยายธุรกิจเข้าไปในประเทศในทวีปอเมริกาใต้ได้อีกหลายประเทศรวมถึงอาร์เจนตินาและโคลัมเบียที่ได้ลงนามสัญญาให้บริการกับผู้ให้บริการด้านโทรคมนาคมรายใหญ่หลายราย
ซึ่งถือเป็นการเปลี่ยนผ่านธุรกิจของ DGB ไปสู่ธุรกิจบริการด้านระบบและอุปกรณ์ (Solution
provider) ในปี 2556 คาดว่าบางประเทศในทวีปอเมริกาใต้จะยังคงประสบกับปัญหา เช่น
ปัญหาด้านการเมืองและเศรษฐกิจในอาร์เจนตินา และเวเนซูเอลา อย่างไรก็ตาม
ยังมีโอกาสทางธุรกิจมากมายให้เสาะแสวงหาในอีกหลายประเทศ เช่น บราซิล
โคลัมเบียเอกวาดอร์และเปรู เหตุการณ์สำคัญในบราซิล อันได้แก่ ฟุตบอลโลกปี 2556
และโอลิมปิกปี 2559 อาจกระตุ้นและผลักดันให้ผู้ประกอบกิจการโทรคมนาคมต่างๆ
ลงทุนในโครงสร้างพื้นฐานอย่างต่อเนื่อง
รัฐบาลประเทศบราซิลเองก็ได้ตัดสินใจเริ่มให้บริการอินเตอร์เน็ตแบบบรอดแบนด์เอง
เพื่อให้ประชาชนที่มีรายได้น้อยสามารถเข้าถึงอินเตอร์เน็ตได้ ซึ่ง DGB
สามารถเข้าทำสัญญาให้บริการแก่ผู้ดำเนินธุรกิจด้านโครงสร้างพื้นฐานรายใหญ่ได้ ดังนั้น ธุรกิจในปี
2556 ของ DGB จึงมีแนวโน้มที่ค่อนข้างสดใส

อินเดีย

ในปี 2555 ภาคธุรกิจโทรคมนาคมในอินเดียประสบปัญหาค่อนข้างมาก
แต่ในปัจจุบันแม้ว่าตลาดจะยังมีความไม่แน่นอนแต่เริ่มมีแนวทางให้เห็นได้ชัดเจนขึ้นบ้าง บริษัท
เดลต้า อินเดีย อิเลคโทรนิคส์ (DIN) ในฐานะผู้นำตลาดในอินเดีย
จึงได้ดำเนินการปรับปรุงโครงสร้างธุรกิจอย่างรวดเร็วโดยมุ่งเน้นไปที่ลูกค้าหลักรายสำคัญและการปิดโรงงานในปอนดิแชร์รี่
(Pondicherry)
ที่เป็นโรงงานเช่าลงเพื่อเพิ่มความสามารถในการทำกำไรและการแข่งขันให้มากขึ้นเพื่อรับมือกับสภาวะตลาดที่ไม่แน่นอนและการแข่งขันที่รุนแรง

[]IN ได้พัฒนาธุรกิจใหม่ๆ ออกสู่ตลาดอินเดีย อาทิ
การนำสินค้าที่เป็นระบบตรวจตราและควบคุมพื้นที่ (Site Monitoring & Control Systems
(SMCS)) อันเป็นนวัตกรรมใหม่ออกสู่ตลาดแอฟริกาและสินค้าก็เป็นที่ยอมรับอย่างดีในตลาดดังกล่าว
อุปกรณ์นี้จะช่วยให้ลูกค้าประหยัดค่าใช้จ่ายในการปฏิบัติงานด้วยระบบพิเศษที่สามารถควบคุมการใช้พลังงานได้หลากหลายรูปแบบ
รวมทั้ง การจัดการแบตเตอรี่ การควบคุมการใช้เชื้อเพลิงและการจัดการพลังงาน
โดยอุปกรณ์ควบคุมดังกล่าวมีความก้าวหน้าทางเทคโนโลยีและสามารถสื่อสารแบบสองทางได้ซึ่ง

ทำให้สามารถตรวจตราและควบคุมพื้นที่จากระยะไกลได้โดยผ่านศูนย์ปฏิบัติการโครงข่ายที่ทันสมัยที่สุดของเดลต้า
นอกจากนี้ DIN ยังประสบความสำเร็จในการดำเนินโครงการ SMCS ในบังคลาเทศ
โดยใช้แบตเตอรี่แบบไฮบริดที่ลูกค้าสามารถประหยัดค่าใช้จ่ายด้านพลังงานได้มากกว่าร้อยละ 50
ส่วนโครงการอื่นๆ
ในภูมิภาคนี้กำลังอยู่ระหว่างการทดลองร่วมกับผู้ประกอบการรายใหญ่ในประเทศเนปาลและศรีลังกา
ในปี 2556 การขยายโครงข่ายระบบ 4G LTE จะเป็นไปอย่างต่อเนื่อง โดยในหลายๆ
พื้นที่ของประเทศจะสามารถเข้าถึงโครงข่ายสื่อสารไร้สายที่มีความเร็วสูงยิ่งขึ้นได้ในไม่ช้านี้
ผู้ประกอบการโทรคมนาคม เช่น Reliance และ Airtel
ต่างกำลังวางแผนสร้างโครงข่ายสื่อสารระบบ 4G LTE ในอนาคตอันใกล้นี้ และ DIN
ในฐานะผู้นำด้านคุณภาพทั้งด้านผลิตภัณฑ์และบริการจึงมั่นใจเป็นอย่างยิ่งว่าจะเป็นส่วนหนึ่งของการเติบโตของอุตสาหกรรมโครงข่ายสื่อสารระบบ
4G LTE ได้อย่างแน่นอน ในด้านความรับผิดชอบต่อสังคมของบริษัทนั้น ในไตรมาสที่สี่ของปี 2555
อาคารสำนักงานของ DIN ในเมืองกรูกัล (Gurgaon) ซึ่งสร้างเสร็จในปี 2553 ได้ใบรับรอง
LEED ประเภทอาคารที่เป็นมิตรต่อสิ่งแวดล้อม (Green Building) ระดับแพลตินั่ม นอกจากนี้
โรงงานสีเขียวของ DIN อีกแห่งหนึ่งในเมืองรูดราเพอร์ (Rudrapur) ก็ได้ใบรับรอง LEED
ประเภทโรงงานที่เป็นมิตรต่อสิ่งแวดล้อม (Green Factory) ระดับโกลด์อีกด้วย

ธุรกิจกลุ่มเดลต้า เอนเนอร์ยี่ ซิสเต็มส์ (DES) - โซลาร์อินเวอร์เตอร์

ในปี 2555 บริษัทฯสามารถขายผลิตภัณฑ์โซลาร์อินเวอร์เตอร์คงค้างจากปี 2554
ที่เกิดจากการชะลอตัวของตลาดออกไปได้สำเร็จ และเพื่อปรับปรุงสถานะทางการเงินให้ดีขึ้น
จึงได้รวมหน่วยงานออกแบบผลิตภัณฑ์เข้าไว้กับโรงงานในประเทศไทยแทนหน่วยงานที่อยู่ในยุโรปที่มีค่าใช้จ่ายสูง
แนวทางที่สำคัญเพื่อการขยายฐานรายได้ในปีหน้าได้แก่ 1) การขยายธุรกิจเข้าไปในอินเดีย
ออสเตรเลีย เอเชียตะวันออกเฉียงใต้และการขยายช่องทางธุรกิจเดิมในยุโรป 2)
การเพิ่มผลิตภัณฑ์เข้าสู่ตลาดให้ครบถ้วนมากขึ้น

[]ด้วยผลิตภัณฑ์โซลาร์อินเวอร์เตอร์ Solivia รุ่น G4
ที่มีอุปกรณ์แปลงไฟฟ้าประสิทธิภาพสูงแบบความจุไฟฟ้าและค่าพิสัยไฟฟ้าตั้งแต่ 2.5 กิโลวัตต์-1 เฟส
ถึง 11 กิโลวัตต์-3 เฟส ลูกค้าหลายรายได้ให้ความสนใจต่อกลุ่มผลิตภัณฑ์ 3ph 8/10/12 และ
30KW เป็นอย่างมาก นอกจากนี้ DES จากเดิมที่จำหน่ายเฉพาะโซลาร์อินเวอร์เตอร์เท่านั้น
ขณะนี้ยังได้นำเสนอระบบควบคุมโรงผลิตพลังงานจากแสงอาทิตย์อัจฉริยะบนเว็บไซต์เข้าสู่ตลาดอีกด้วยการเพิ่มกลุ่มผลิตภัณฑ์เช่นนี้ทำให้
DES
กลายเป็นผู้ประกอบธุรกิจอุปกรณ์โซลาร์อินเวอร์เตอร์ครบวงจรซึ่งหยิบยื่นความสะดวกสบายให้แก่ลูกค้าด้วย

การเป็นศูนย์รวมอุปกรณ์โซลาร์อินเวอร์เตอร์และโปรแกรมควบคุมโรงผลิตพลังงานจากแสงอาทิตย์จากแหล่งเดียว
ซึ่งความหลากหลายของผลิตภัณฑ์ที่เพิ่มขึ้นประกอบกับการเสริมสร้างฐานลูกค้าที่มีอยู่ให้แข็งแกร่งนั้น
ได้สร้างศักยภาพการเติบโตให้แก่ DES ได้เป็นอย่างมาก ความสำเร็จอย่างโดดเด่นของผลิตภัณฑ์
Solivia ในออสเตรเลียด้วยการมีส่วนแบ่งตลาดอย่างมีนัยสำคัญภายในหนึ่งปีนั้น
นับเป็นสิ่งยืนยันความสำเร็จของการพัฒนาธุรกิจใหม่ได้เป็นอย่างดี

ในปี 2556 ผลิตภัณฑ์ใหม่ๆ
จะถูกนำออกสู่ตลาดมากขึ้นแม้ว่าอุตสาหกรรมพลังงานแสงอาทิตย์ของโลกมีปัญหาอยู่บ้างก็ตาม
แต่ด้วยเทคโนโลยีที่แข่งขันได้ ข้อดีเชิงคุณภาพและคุณค่าของเดลต้า
บริษัทฯเชื่อว่าจะสามารถผ่านความท้าทายต่างๆ เหล่านี้ไปได้และมีส่วนแบ่งตลาดเพิ่มมากขึ้น
การปรับโครงสร้างธุรกิจในปี 2555
จะช่วยลดค่าใช้จ่ายได้ในระยะยาวและทำให้สถานะทางการเงินของธุรกิจกลุ่มนี้ดีขึ้น
กลุ่มตลาดที่จะมีการเติบโตอย่างสำคัญของบริษัทฯในปี 2556 คาดว่าจะเป็นตลาดยุโรป
ออสเตรเลียและเอเชียตะวันออกเฉียงใต้

ธุรกิจกลุ่มเดลต้า เอนเนอร์ยี่ ซิสเต็มส์ (DES) - ผลิตภัณฑ์ในหมวดรถยนต์และอุปกรณ์ศูนย์ข้อมูล
(Data Center)

อุปกรณ์พลังงานไฟฟ้าในรถยนต์นับเป็นธุรกิจค่อนข้างใหม่สำหรับบริษัทฯ รายได้ส่วนใหญ่ในไตรมาส 4
ของปี 2555 ของธุรกิจกลุ่มนี้ได้มาจากกลุ่มธุรกิจ OEM รายใหญ่ในยุโรป โดยในปี 2555
อุปกรณ์ประจุไฟฟ้าในรถยนต์ (Onboard Charger) ขนาดกำลัง 3.3
กิโลวัตต์ได้เริ่มการผลิตในเชิงพาณิชย์ในลักษณะของ OEM และคาดว่าผลิตภัณฑ์ OEM
ใหม่ๆสำหรับผู้ผลิตรถยนต์ชั้นนำในตลาดจะทำการส่งมอบได้ในปี 2557

[]ึ่งส่วนใหญ่เป็นแบบ PHEV (รถยนต์ไฟฟ้าไฮบริดแบบเสียบปลั๊ก)
และรถยนต์ไฟฟ้าชนิดใช้แบตเตอรี่ พร้อมกันนี้ได้มีการนำอุปกรณ์ประจุไฟฟ้าในรถยนต์ที่มีกำลังไฟ 3.3
กิโลวัตต์ออกสู่ตลาดทั้งแบบพื้นฐานและแบบพิเศษ
ทีมงานคาดหมายว่าตลาดมีแนวโน้มความต้องการในอุปกรณ์ประจุไฟฟ้าในรถยนต์ขนาด 6.6
กิโลวัตต์มากขึ้น เนื่องจากความต้องการระยะเวลาการอัดประจุไฟฟ้าที่สั้นลง นอกจากนี้
ยังมีความต้องการผลิตภัณฑ์ประเภทวงจรแปลงไฟฟ้ากระแสตรง/กระแสตรง (DCDC)
ตั้งแต่ขนาดกำลัง 1.8 - 3.2 กิโลวัตต์ที่เป็นระบบเอกเทศ (stand-alone)
และแบบรวมเบ็ดเสร็จด้วยเช่นกัน

ด้วยความสามารถที่ยอดเยี่ยมของฝ่ายวิจัยและพัฒนาผลิตภัณฑ์และโรงงานผลิตที่มีการจัดการต้นทุนอย่างมีประสิทธิภาพ
บริษัทฯเชื่อว่าจะสามารถสร้างรายได้ให้เติบโตจากโอกาสในตลาดดังกล่าวได้
สำหรับรายได้หลักของผลิตภัณฑ์เพาเวอร์ซัพพลายสำหรับเซิร์ฟเวอร์ คอมพิวเตอร์ระบบเครือข่าย
(Networking) และธุรกิจเพาเวอร์ซิสเต็มสำหรับระบบโทรคมนาคม ในปี 2555
นั้นได้มาจากผลิตภัณฑ์อุปกรณ์เก็บข้อมูล (Data Control)
ที่มีอุปสงค์อย่างมากจากลูกค้าธุรกิจคอมพิวเตอร์ระบบเครือข่ายและผู้ประกอบการธุรกิจระบบเก็บข้อมูล
ดังนั้น เมื่อพิจารณาจากอุปสงค์ที่กำลังเติบโตขึ้นในภาคธุรกิจเหล่านี้แล้ว
จึงคาดว่าธุรกิจเพาเวอร์ซัพพลายระดับบนในปี 2556 จะเติบโตได้เป็นอย่างดี

กลุ่มเดลต้า เอนเนอร์ยี่ ซิสเต็มส์ (DES) - พลังงานลม

ในปี 2555 บริษัทฯได้เริ่มนำส่งอุปกรณ์คอนเวอร์เตอร์พลังงานลมต้นแบบขนาด 2.5
เมกกะวัตต์ตัวแรกไปยังลูกค้าในยุโรป
และต่อมาได้นำส่งอุปกรณ์คอนเวอร์เตอร์พลังงานลมต้นแบบขนาด 2.0 เมกกะวัตต์เป็นตัวที่สอง
ทีมงานในธุรกิจนี้ได้พยายามสร้างโอกาสทางธุรกิจด้วยการเข้าร่วมงานนิทรรศการที่สำคัญๆ
หลายแห่ง ได้แก่ งาน EWEA ที่กรุงโคเปนเฮเกน งาน AWEA ที่เมืองแอตแลนตาและงาน
Hannover Messe ประเทศเยอรมัน

[]ุปกรณ์คอนเวอร์เตอร์พลังงานลมต้นแบบขนาด 2.5
เมกกะวัตต์ตัวแรกที่ได้ส่งมอบไปนั้นจะเริ่มใช้งานราวต้นปี 2556
และทีมงานคาดหมายว่าจะมีการส่งมอบระบบคอนเวอร์เตอร์ให้แก่ลูกค้าในยุโรปและอินเดียมากขึ้นในปี
2556 หลังจากสินค้าได้ผ่านการทดสอบภาคสนามและผ่านการรับรองมาตรฐาน LVRT
(การรักษาความเสถียรของกระแสไฟฟ้าที่ส่งเข้าระบบ) ซึ่งคาดว่าจะแล้วเสร็จในไตรมาส 1
และไตรมาส 2 ของปี 2556
และมีลูกค้าจำนวนหลายรายให้ความสนใจอย่างมากต่ออุปกรณ์คอนเวอร์เตอร์ของบริษัทฯ นอกจากนี้
เพาเวอร์ซัพพลายสำหรับอุปกรณ์พลังงานลมขนาด 100
กิโลวัตต์ที่พัฒนาขึ้นก็กำลังได้รับความสนใจอย่างมากเช่นกันจากผู้จำหน่ายอุปกรณ์พลังงานลมรายใหญ่หลายราย
ดังนั้น จึงคาดว่า จะมีลูกค้ารายใหม่หลายรายสั่งซื้ออุปกรณ์คอนเวอร์เตอร์ในปี 2557

การทดสอบภาคสนามและการได้รับการรับรองมาตรฐาน LVRT นับเป็นขั้นตอนสำคัญก่อนบริษัทฯ
จะตัดสินใจเริ่มทำการผลิตในปริมาณมาก อย่างไรก็ตาม
ด้วยการพัฒนาด้านเทคโนโลยีอย่างต่อเนื่องและความหลากหลายของผลิตภัณฑ์พลังงานลมที่บริษัทฯจะนำออกสู่ตลาด
จะทำให้ลูกค้าได้ประโยชน์ทั้งในด้านการมีเทคโนโลยีที่ล้ำหน้าและต้นทุนที่ต่ำกว่า
ซึ่งสิ่งเหล่านี้จะเป็นปัจจัยสำคัญของบริษัทฯในการพัฒนาธุรกิจในปี 2557 ต่อไป

1.3.3. วัตถุดิบและผู้จำหน่ายวัตถุดิบ

วัตถุดิบหลักของบริษัทฯ สามารถจัดแบ่งได้เป็น 2 ประเภทหลักๆ คือ ชิ้นส่วนไฟฟ้า (Electrical
parts) และชิ้นส่วนเชิงกล (Mechanical parts) โดยชิ้นส่วนไฟฟ้าประกอบด้วยชิ้นส่วนประเภท
semiconductor (ได้แก่ IC, diode, Mosfet, PWM เป็นต้น) และชิ้นส่วนประเภท Passive
(ได้แก่ Capacitors, fuse, Resister, รีเลย์ เป็นต้น)
ซึ่งวัตถุดิบส่วนใหญ่นำเข้ามาจากประเทศสิงค์โปร์ ฮ่องกง ญี่ปุ่น ไต้หวัน ยุโรป และอเมริกา
โดยใช้สกุลเงินเหรียญสหรัฐเป็นหลักในการชำระค่าสินค้า ในขณะที่ชิ้นส่วนเชิงกล ได้แก่
แผ่นระบายความร้อน (Heat sink) โลหะ งานปั๊มขึ้นรูปชิ้นงานต่างๆ wire harness
พลาสติกและบรรจุภัณฑ์ ส่วนใหญ่บริษัทฯ ทำการจัดซื้อจากผู้ผลิตภายในประเทศ ทั้งนี้
สัดส่วนมูลค่าการนำเข้าของวัตถุดิบทั้งหมดเทียบกับการสั่งซื้อในประเทศ
คิดเป็นอัตราส่วนประมาณร้อยละ 70 ต่อ 30 ในปัจจุบันบริษัทฯ มีคู่ค้าประมาณ 1,000 ราย
โดยการสั่งซื้อในแต่ละรายจะไม่เกินร้อยละ 3.0 ของยอดการสั่งซื้อทั้งหมดของบริษัทฯ

ในการบริหารจัดการผู้ผลิตวัตถุดิบหรือซัพพลายเออร์นั้น
บริษัทฯได้ให้ความสำคัญต่อผู้ผลิตวัตถุดิบและวัตถุดิบรายการที่มีความสำคัญที่อาจเกิดภาวะขาดแคลนวัตถุดิบประเภทนั้นได้ง่ายหรือที่เรียกว่า
“Critical Suppliers” หรือ “Critical parts”
เพื่อให้มีความมั่นใจในด้านคุณภาพและลดความเสี่ยงด้านซัพพลายเออร์ลง
ซึ่งนอกเหนือจากการประเมินด้านราคา คุณภาพสินค้า เทคโนโลยี
ความรวดเร็วในการจัดส่งและบริการอื่นๆแล้ว
บริษัทฯยังเน้นการจัดการด้านอุปสงค์และอุปทานของวัตถุดิบในรายการที่อาจเกิดการขาดแคลนได้ง่าย
(Critical Parts) ด้วยการติดต่อสื่อสารโดยตรงไปยังกลุ่มผู้ใช้สินค้า ได้แก่ กลุ่มผู้บริโภค
ผู้รับติดตั้งและประกอบอุปกรณ์ (System Integrator) และผู้ผลิต
ผ่านระบบฐานข้อมูลที่ครอบคลุมข้อมูลในหลายๆด้านซึ่งรวมถึงระบบโลจิสติกส์ที่มีการปรับข้อมูลให้ทันสมัยและเป็นปัจจุบันตลอดเวลาและระบบการวางแผนสินค้าคงเหลือและแผนการผลิตในระยะยาว
ทำให้บริษัทฯสามารถลดความเสี่ยงในด้านวัตถุดิบลงได้ และสำหรับซัพพลายเออร์ในประเทศ
แม้จะได้เปรียบด้านระยะเวลาการส่งของและสามารถทำงานร่วมกันได้อย่างใกล้ชิดมากกว่าซัพพลายเออร์ในต่างประเทศ
แต่สินค้าหรือวัตถุดิบที่ผลิตให้แก่บริษัทฯยังคงต้องได้มาตรฐานทั้งทางด้านเทคโนโลยีและคุณภาพที่กำหนดไว้เช่นกัน

นอกจากนี้ จากการที่เกิดอุทกภัยครั้งใหญ่ในประเทศไทย
รวมทั้งการเกิดแผ่นดินไหวและการระเบิดของโรงไฟฟ้านิวเคลียร์ในประเทศญี่ปุ่นเมื่อปี 2553
ซึ่งทำให้เกิดความเสียหายต่อชีวิตและทรัพย์สินอย่างมากมาย
โรงงานหลายแห่งที่อยู่ในบริเวณของการเกิดอุบัติภัยได้รับผลกระทบอย่างรุนแรง
และส่งผลลบต่อการผลิตวัตถุดิบรวมทั้งระบบการขนส่ง
และเมื่อประกอบกับการเกิดวิกฤตการณ์ด้านการเงินของโลก
ทำให้บริษัทฯได้เข้าไปวิเคราะห์การดำเนินงานของผู้ผลิตวัตถุดิบในเชิงลึก
และได้กำหนดให้มีผู้ผลิตที่มีแหล่งผลิตวัตถุดิบกระจายอยู่ในภูมิภาคต่างๆมากขึ้น
เพื่อลดความเสี่ยงในด้านการขาดแคลนวัตถุดิบที่อาจเกิดจากภาวะการเปลี่ยนแปลงของภูมิอากาศโลกและอุบัติภัยร้ายแรงที่อาจเกิดขึ้นในอนาคต

การวิจัยและพัฒนา

บริษัทฯมีศูนย์วิจัยและพัฒนาผลิตภัณฑ์ในหลายประเทศได้แก่ ในประเทศไทย เยอรมัน สวิตเซอร์แลนด์
โรมาเนีย สกอตแลนด์ สหรัฐอเมริกา อินเดีย และจีน
และเพื่อให้การพัฒนาเทคโนโลยีและนวัตกรรมดำเนินไปด้วยกัน
ทีมงานด้านวิจัยและพัฒนาต้องให้ความสำคัญต่อการออกแบบเพื่อพัฒนาคุณภาพ
การผลิตเพื่อลดต้นทุนและออกแบบให้เหมาะสมกับเวลา
มีการทำงานร่วมกันของศูนย์วิจัยในประเทศต่างๆ
ทำให้มีการแลกเปลี่ยนเทคโนโลยีและนวัตกรรมใหม่ๆ
ซึ่งจะส่งผลโดยตรงในการช่วยพัฒนาการออกแบบผลิตภัณฑ์ที่ให้คุณค่าและเป็นประโยชน์อย่างสูงกับลูกค้า
และด้วยการมีความคิดริเริ่มในการออกแบบรวมทั้งความสามารถในการเป็นผู้ออกแบบผลิตภัณฑ์ชั้นนำของโลก
ทำให้บริษัทฯเป็นที่ยอมรับเป็นอย่างดีจากลูกค้า
และสามารถครองการเป็นผู้นำตลาดสำหรับการสร้างนวัตกรรมใหม่ให้แก่ผลิตภัณฑ์เพาเวอร์ซัพพลายตามแบบเฉพาะที่กำหนดโดยลูกค้า(Customized
power supply solutions) มาโดยตลอด

[]
บริษัทฯมีแผนงานพัฒนาการเพิ่มประสิทธิภาพการทำงานและกำลังวัตต์ต่อความหนาแน่นของผลิตภัณฑ์โดยได้นำเทคโนโลยีที่เรียกว่า
LLC Resonant Converter
(เป็นวงจรที่ออกแบบมาเพื่อนำมาใช้ในการเพิ่มประสิทธิภาพของผลิตภัณฑ์โดยใช้วิธีลดการสูญเสียพลังงานที่เกิดจากอุปกรณ์ที่ทำหน้าที่เป็นตัวสวิตช์ปิดเปิด)
มาใช้กับผลิตภัณฑ์ต่างๆของบริษัทฯให้หลากหลายขึ้น เช่น
ผลิตภัณฑ์ที่ออกแบบมาให้มีการทำงานแบบขนานกันโดยถ้ามีตัวใดตัวหนึ่งเสียอีกตัวหนึ่งก็ยังสามารถรับภาระของโหลดแทนโดยระบบยังทำงานต่อไปได้อย่างต่อเนื่องโดยไม่มีการหยุด
(Parallel operation) ซึ่งได้ทำการจดสิทธิบัตรไว้แล้ว

นอกจากนี้ บริษัทฯยังได้นำเทคโนโลยีแบบ Bridgeless PFC (Bridgeless Power Factor
Correction)
ซึ่งใช้กันอย่างกว้างขวางมาเพิ่มประสิทธิภาพของผลิตภัณฑ์อีกด้วยและความก้าวหน้าด้านเทคโนโลยีนี้
ทำให้บริษัทฯได้รับส่วนแบ่งตลาดของผลิตภัณฑ์ในภาคธุรกิจ IT และโทรคมนาคมได้มากขึ้นด้วย

ด้วยการเป็นผู้นำด้านการออกแบบผลิตภัณฑ์ในระดับโลก
ทำให้บริษัทฯมีการลงทุนอย่างต่อเนื่องในเทคโนโลยีและนวัตกรรมใหม่ๆ อย่างไม่หยุดยั้ง
ในขณะเดียวกันก็รักษาการเป็นผู้นำผลิตภัณฑ์และโซลูชั่นเกี่ยวกับเพาเวอร์ซัพพลายสำหรับอุตสาหกรรม
IT โทรคมนาคม ไฟฟ้าพลังงานแสงอาทิตย์
รวมทั้งเพาเวอร์ซัพพลายสำหรับภาคอุตสาหกรรมและด้านการแพทย์ไว้ได้ พร้อมกันนี้
ยังได้ต่อยอดไปถึงการพัฒนาผลิตภัณฑ์ด้านพลังงานหมุนเวียนและยานยนต์ที่ถูกออกแบบเพื่อการป้องกันและอนุรักษ์สิ่งแวดล้อมด้วย

การพัฒนาผลิตภัณฑ์ที่ใช้กับระบบคอมพิวเตอร์เครือข่ายและระบบเก็บข้อมูล (Sever Storage
Networking)

[]ในปี 2555
บริษัทฯยังคงผลักดันการพัฒนาด้านประสิทธิภาพของพลังงานและความหนาแน่นของพลังงาน
ซึ่งทำให้บริษัทฯสามารถทำการผลิตเพาเวอร์ซัพพลายพลังงานประสิทธิภาพสูง (ในระดับ 96%
Energy Star 80 Plus Platinum)
ในเชิงพาณิชย์ได้เป็นครั้งแรกด้วยรูปแบบการควบคุมแบบดิจิตอลเต็มรูปแบบและมีกำลังวัตต์ต่อความหนาแน่น
30 วัตต์ต่อลูกบาศ์นิ้ว พร้อมกันนี้ยังได้พัฒนาเพาเวอร์ซัพพลายสำหรับเซิร์ฟเวอร์ขนาด 3 กิโลวัตต์
(12V) ด้วยประสิทธิภาพระดับไททาเนียม (Titanium Efficiency Level)
ซึ่งนับเป็นการบรรลุตามแผนงานด้านการพัฒนาผลิตภัณฑ์ที่สำคัญอีกขั้นหนึ่งของบริษัทฯ

[] นอกจากนี้ ความสำเร็จอีกอย่างหนึ่งที่เกิดขึ้นในปี 2555
นอกเหนือจากการพัฒนาผลิตภัณฑ์ในกลุ่มเพาเวอร์ซัพพลาย คือการพัฒนาเทคโนโลยี e-fuses
(ซึ่งผลิตภัณฑ์ประเภทนี้จะทำหน้าที่เป็นฟิวส์อิเล็กทรอนิกส์โดยจะทำหน้าที่ป้องกันความเสียหายของระบบเมื่อเพาเวอร์ซัพพลายหรือตัวระบบเองมีการทำงานผิดปกติ)
ที่เป็นความภูมิใจอีกระดับหนึ่งซึ่งสามารถช่วยเพิ่มความสามารถในการตอบสนองความต้องการของลูกค้าและทำให้เข้าใจถึงความต้องการของลูกค้าได้มากยิ่งขึ้นด้วย

ผลิตภัณฑ์โซลาร์อินเวอร์เตอร์

[]ผลิตภัณฑ์โซลาร์อินเวอร์เตอร์ภายใต้ตรา SOLIVIA
ของบริษัทฯได้มีการขยายประเภทผลิตภัณฑ์ให้มีความหลากหลายมากขึ้นเพื่อจำหน่ายในตลาดยุโรป
เช่น ผลิตภัณฑ์ SOLIVIA 11 EU G4 TR ขนาดพลังงาน 11
กิโลวัตต์ที่มีการใช้งานง่ายและให้ความยืดหยุ่นสูงสำหรับการกำหนดค่าระบบของการติดตั้งแผงเซลล์แสงอาทิตย์
และด้วยเทคโนโลยีสมัยใหม่ของหม้อแปลงไฟฟ้าที่มีความถี่สูง
ทำให้เครื่องอินเวอร์เตอร์ของบริษัทฯสามารถนำไปใช้กับระบบแผงเซลล์แสงอาทิตย์ได้ทุกระบบและสามารถให้พลังงานประสิทธิภาพสูงถึง
96.5%

โซลูชั่นสำหรับระบบจ่ายไฟในยานยนต์ไฟฟ้า (Power solutions for electric vehicles)

ในปี 2555
บริษัทฯยังคงลงทุนเพื่อการพัฒนาผลิตภัณฑ์ด้านระบบการจ่ายไฟในยานยนต์ไฟฟ้าอย่างต่อเนื่อง
โดยมีวัตถุประสงค์ให้พัฒนาระบบการประจุไฟฟ้าให้รวดเร็วขึ้น
มีความยืดหยุ่นและแบตเตอรี่แรงดันไฟสูงที่มีประสิทธิภาพ รวมทั้งพัฒนาเพาเวอร์ซัพพลายภายในโดยมี
DC/DC Converters เชื่อมต่อกับ

  []ชุดอุปกรณ์จ่ายไฟ (Powertrain) ในยานยนต์ไฟฟ้า (EV) และยานยนต์ไฮบริดแบบเสียบปลั๊ก
  (Plug-in Hybrid car) ผลิตภัณฑ์หลักในกลุ่มนี้ที่พัฒนาคืออุปกรณ์ประจุไฟฟ้าภายในรถ
  (On-board Charger) ที่มีการขับพลังงานระหว่าง 3.3 กิโลวัตต์ถึง 22 กิโลวัตต์และอุปกรณ์
  DC-DC converter ที่มีการขับพลังงานระหว่าง 1.8 กิโลวัตต์ถึง 3.3 กิโลวัตต์
  นอกจากนี้บริษัทฯยังได้ร่วมทำงานอย่างใกล้ชิดกับผู้ผลิตยานยนต์ชั้นนำเพื่อพัฒนาอุปกรณ์ประจุไฟฟ้าภายในรถรุ่นต่อไปที่มีระดับพลังงานสูง
  7.2 กิโลวัตต์

ระบบคอนเวอร์เตอร์สำหรับการผลิตไฟฟ้าจากพลังงานลม (Converter Systems for
Megawatt Applications as Wind Power)

บริษัทฯได้บรรลุเป้าหมายที่จะก้าวเข้าสู่ตลาดของพลังงานหมุนเวียนหรือพลังงานทดแทนทั้งการผลิตพลังงานจากลมทั้งแบบบนฝั่งและในทะเล
พลังงานจากน้ำและพลังงานจากแสงอาทิตย์
เทคโนโลยีที่ดีเยี่ยมของผลิตภัณฑ์ของบริษัทฯได้อยู่บนพื้นฐานของความเชี่ยวชาญและการมีชื่อเสียงด้านคุณภาพ
รวมทั้งการรับประกันประสิทธิภาพการทำงานของสินค้าที่เหนือกว่าผู้ผลิตอื่นๆ
และยังมีความเชื่อถือได้ในระดับสูง

  []อกจากนี้
  ทีมงานของบริษัทย่อยในประเทศอินเดียอยู่ระหว่างการดำเนินโครงการพัฒนากังหันเพื่อผลิตไฟฟ้าจากลมและส่งมอบให้กับลูกค้าอินเดียและคาดว่าจะเสร็จสมบูรณ์ในเร็วๆ
  นี้ พร้อมกันนี้บริษัทฯได้กำหนดมาตรฐานใหม่ในเครื่องสำรองไฟฟ้า (UPS)
  ที่ใช้สำหรับกังหันลมได้ถึง 100 กิโลวัตต์ในปีนี้ ทั้งนี้
  ลูกค้าจะได้รับประโยชน์จากการที่บริษัทฯมีการร่วมมือด้านการวิจัยและพัฒนานวัตกรรมใหม่ๆ
  ของศูนย์วิจัยและโรงงานผลิตที่ตั้งอยู่ทั่วโลก
  รวมทั้งได้ประโยชน์จากประสบการณ์ที่มีมาอย่างยาวนานของบริษัทฯในการผลิตและพัฒนาผลิตภัณฑ์ประเภทพลังงานสูงอีกด้วย